Nuoruus ja vapaus
Vapaa, niin vapun ja voimakas
 on nuorena ihmisrinta,
 sen pyrkimys puhdas on, autuas,
 elontarkoitus kaunihinta,
 sen sykintä sieluna Jumalan
 sua elämän matkalla johtaa.

 Se nousee ja laskee niin verkalleen,
 kun varttuvi voima suuri,
 se lähde on tuntehen puhtoisen,
 se synnin on, saastan juuri,
 se koti on aattehen suruisan
 ja ilon, mi tielläsi kohtaa.

 Oi kuuntele voimia nuoruuden,
 elonaamu on armas kultaa,
 ja pyytehet päivien myöhempien
 käy lähemmä syntiä, multaa..,
 Oi säilytä hellien nuoruuttas,
 sen henki on Luojasi luoma!

 Käy työhösi tuntehin puhtoisin
 ja riemulla toimes täytä:
 on vapaus rinnasta syntyisin,
 siks vapaan lailla se käytä,
 sua kutsuvi kansasi, Jumala,
 ja elämäntoiminta jalo.

 Oi kuuntele rintasi riehuntaa,
 jos aatetta suurta se ajaa,
 sen voimasta mittansa vapaus saa
 ja puuttehet lakkaa, vajoo:
 siks nöyrry ja siunaile nuoruutta,
 sen antama hengen on valo!

Vilkku Joukahainen.

Lähde: Naisten lehti. 1902. Viipurin kaupungin ja Talikkalan työväenyhdistysten naisosastot.

Runot
Vilkku Joukahainen
Naisten lehti
1902